system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Mekong.
assistant
Mekong este cel mai lung fluviu din Asia de Sud-Est. Izvoarele sale se află în Munții Tangla (culmea Tanggula) din Podișul Tibet, la o înălțime de aproximativ 5.200 de metri. Părăsind teritoriul Chinei, Mekong marchează granița dintre Myanmar și Laos, și mai departe înspre sud, dintre Laos și Thailanda, iar apoi traversează Câmpia Cambodgiei, pentru a forma pe teritoriul Vietnamului o deltă întinsă prin care se varsă în Marea Chinei de Sud. Numele fluviului în vietnameză înseamnă: "râul celor nouă dragoni". Fluviul parcurge teritoriul următoarelor țări: China, Birmania, Laos, Thailanda, Cambodgia și Vietnam. Mekong este navigabil pe sectoare, în funcție de anotimp (în sezonul ploios până la Vientiane; 1.600 km).

Statistică 

 Lungime: 4.909 km
 Altitudinea la care se află situate izvoarele: 5.200 m
 Debitul anual al apei: 500 miliarde m³
 Debitul mediu al apei: 17.000 m³/sec.
 Debitul maxim al apei: 60.000 m³/sec.
 Bazinul râului: 810.000 km²
 Suprafața deltei: 40.000 km²

Afluenți 
 Se Kong
 Se San
 Mun
 Tonle Sap
 Nam Tha
 Nam Beng
 Nam Ou

Orașe principale 
 Pak Tha
 Luang Prabang
 Vientiane
 Savannakhet
 Phnom Penh
 Vinh Long
 My Tho
 Can Tho

Legături externe 

  Delta Mekong
 Construirea barajelor pe fluviul Mekong ar putea produce o catastrofă, 7 martie 2012, Descoperă

Râuri din Tibet
Râuri din China
Râuri din Myanmar
Râuri din Thailanda
Râuri din Laos
Râuri din Cambodgia
Râuri din Vietnam
Râuri internaționale din Asia